《次唐彦猷顾亭林韵》
宋代·汪思温

云间更深处，独见古人居。想像风猷远，荒寒景物疏。

书成千卷帙，往事一邱墟。唯有清名在，流行百岁馀。

作者简介：（1077—1157）宋明州鄞县人，字汝直。汪洙子。徽宗政和二年，以太学上舍生中进士。授登封县尉。历提举江西盐茶公事、知衢州、湖州，官至太府少卿、权知临安府、两浙转运副使。器资精悍，居官任事，修水利，平狱讼，颇有政绩。割田以助乡里士族之贫者，为乡里倡。